和音

和音喺樂理上係指若干個同時出現但音高等特性上有異嘅聲，同埋聽首音樂嗰個人對呢啲聲嘅感知。亦都可以包埋啲音符喺出現時間上相近得好交關，令聽嘅人覺得呢幾個音符係同時出現嘅：例如係想像一座鋼琴，彈嗰個人一嘢三隻手指同時撳落去中 C、對上嗰個 E 音同對上嗰個 G 音呢三個 key 嗰度，令到呢幾個音符一齊出現，就可以算係一吓和音。

和音可以包埋琶音等嘅分解和弦，分解和弦意思係指可能嗰柞音符實質上唔係同時出現嘅，但佢哋之間嘅時間差好短，令到聽嘅人覺得佢哋係同時出現，或者最少將佢哋視為同一嚿物體，呢種情況常見於笛或者小號等唔能夠同時發出多過一個音符嘅樂器。

和弦

和弦係和音嘅一個單位，指三個或者以上嘅音符俾聽嘅人覺得佢哋同時出現。和弦係作曲上好重要嘅一樣嘢，例如和弦行進係指一連串嘅和弦，同埋啲和弦點樣隨時間而變化，例如下面呢串和弦行進係好出名嘅 C 大調 IV–V–I 行進：

而眾體行進就係指一段聲入面啲和弦嘅音符慢慢噉向相反方向行進－即係話有條和弦，條和弦嗰啲音符喺音高上隨時間彼此之間愈嚟愈近或者愈嚟愈遠，好似係以下呢段嘢嘅下五線譜噉，就見到兩個音符之間愈嚟愈遠：

樂理上嘅研究會將唔同嘅和弦行進分門別類，包含思考「邊啲音符一齊響傾向會好聽」或者「邊啲和音傾向令聽嘅人產生乜嘢情緒」呀噉，而作曲嘅人會運用呢啲知識，作出能夠達到自己想要嘅效果嘅樂曲。順帶一提，唔同曲種偏好嘅和弦行進都唔同，例如眾體行進喺西洋古典樂裏面成日都見到，而另一方面，世界上有啲地區嘅傳統音樂反而係完全唔會使用和弦同和弦行進嘅。

協和同不協和

攷

拎 
Harmony (music). Encyclopaedia Britannica.

音樂理論